Jipsir

**Jipsir** er en nasjon i Underverdenen og en del av Imperiet. Øyen har ofte vær under okkupasjon av utenlandske makter for sine mange sølvgruver. Nasjonen er under ledelse av kong Otto VII av huset Zübeck.

## ***Geografi***

Jipsir er den minste øynasjonen i Underverdenen, men svært ettertraktet på sine måter. Fyrstedømmet Silbertal er preget av årtusener med utvinning av sølv, og er et arr med utallige daler og dalsøkk utvunnet for det rike metallet. Silbertal er på grunn av dette grått og livløst: de eneste levende vesnene der er menneskene. Foruten sølvgruvene, som administreres av familien Michi, er Jipsir preget av flere fjell, men alle omgir Silbertal og den nordlige delen av Süden-Felder.

Jipsir er totalt omringet av hav, og har tre hovedbukter: Bucht des Auges, Nadelhüsle, Königlicher Eingang. Den første i vest, de to andre i sør. Disse buktene er alltid beskyttet av marinen, som har kongelig rett til å kapre alle skip som ikke har klare mål med innseilingen.

Nord for fyrstedømmet Osten-Felder ligger øyen Kap der Prinzessin, hvor det rundt Léopold II av Tussarix' regjeringstid ble oppdaget et hvelv som tilhørte den falne tussarixiske prinsessen Charlotte Vadim. Tussarix krevde øyen som et knutepunkt for alle medlemmer av Imperiet, blir beskyttet av Imperiets marine.

## ***Demografi***

Per 1. januar 178, T.Æ. er Jipsir befolket med ca. 6,5 millioner registrerte innbyggere. Det er allikevel beregnet rundt 2 millioner uregistrerte borgere av Staten – dette være seg hovedsakelig slaver, avalonere eller krigsfanger. Om lag 4/5-deler er fra Underverdenen, hvorav 97,6% er jipsirere med resten fra Tussarix (1,5%), Podarix (0,5%) eller Inqui (0,4%). Den resterende 1/5-delen er fra Oververdenen, og da Avalon.

### **Språk**

Det tales to språk på Jipsir, med ett sidemål. De to språkene er jipsirsk og tussarixisk, hvor sidemålet er yugostisk. I et forsøk på å henge med i tiden, snakker mange adelsmenn tussarixisk, da de finner det særdeles interessant språk – trass deres kompliserte historie med dem. Yugostisk læres av alle som har ønsker om det, da for å kunne bedrive handel med det ledende landet i Øyføderasjonen.

Ettersom tredjestanden ikke hadde krav på skole før etter Diktaturet kom på banen, levde allmuen med å snakke kun jipsirsk. Dette skapte problemer når handelsmenn eller andre personer skulle snakke sammen hvis en kom fra andre nasjoner i Underverdenen.

### **Religion**

Jipsirere praktiserer – som resten av medlemslandene i Imperiet – fidelismen. Etter innføringen av Imperiet i Oververdenen, og enkelte begynte å reise fra Avalon til Jipsir kom det flere fidelister til nasjonen. Da de hadde like religiøse overbevisninger, hadde de én ting til felles: sin tro.

## ***Historie***

### **Første Æra**

Skapt med foten til Åne, stammer Jipsir – som de andre øyene i Mortehavet – fra en kroppsdel av en gud som mistet sitt liv til sine foreldres vrede av å se de to verdenene knyttes sammen etter samleie mellom Åne og hans elsker, som resulterte i Aquila.

### **Andre Æra**

Med sjeler som ble sluppet inn i Underverdenen av Karem, var det få som klarte å komme seg på land og utvikle seg. Praxiaene var allikevel rasen som overlevde og kom seg i land på øyene i Mortehavet. De etablerte et rike som ville vare for nesten en halv æra, og var Underverdenens svar på Eden, dog et friere folk. Menneskene var ledende innenfor sjøfart, handel, kunst, vitenskap og filosofi. I tillegg var riket deres et utopia for temmere, som ble behandlet på lik linje med ikke-temmere – og vice versa.

## ***Fyrstedømmer***

* Nördlichen-Felder, huset Michi
* Osten-Felder, huset Evi
* Silbertal, huset Kreszenz
* Süden-Felder, huset Zübeck
* Westen-Felder, huset Portner-Schützen

## ***Trivia***

1. Jipsir er basert på et underutviklet land. Dette med utgangspunkt i Russland før revolusjonen, et land som lå bak i tiden i forhold til resten av Europa.